
Revista di Centro di Bario Brazil 


Esaki ta Brazil No.1, Cas di familia Koolman. Foto 
Arubano, cu su dibujona tradicional. 

grafia, na 1948. Un cas tipico 


- Rosa's poro Dip 


Ae 
Snackbar 
Pa bo fiesta di: CUMPLEANOS 
| BAUTIZO 
PA TUR CLASE DI SNACKS, BRUID 
ANIVERSARIO 


DUNA NOS UN BISHITA. 
RICIBIMENTO 


Noord Cura Cabai 132 
Tel: 7750 


Pa Mane De Dios 


Cura Cabai 45 


LINDA 


SELF | Tel. 7134 
E E centro di economia ofreciendo pueblo 
SERVI di Aruba. 


Tur clase di cuminda enlata. 
Tur sorto di Berdura y fruta Fresco. 
E supermercado caminda | Carni y Galina y hopi mas. 
Haci nos un bishita y keda convenci di 


e prijs ta unico aqui na 
nos prijs y servicio. 


Aruba 
LA MANO DE DIOS 


Bernardstraat 28 Tel: 5314 


S.N. ARUBA 


MIDO RESTAURANT 


arconditioned located in the heart of the city 


ORANJESTAD 


DWARSSTRAATS 
Open 11 a.m. - 11 p.m. 


PHONE 2134 


SPECIAL JAVA RIJSTTAFEL 
FAVORITE CHINESE INTERNATIONAL CUISINE 
TAKE-OUT ORDERS ARE ACCEPTED 


E] 


Enjoy the pleasure of good eating and good drinking in a casual atmosphere 





EDITORIAL 


Importancia di nos revista. E 
meta principal di cada revista ta 
pa duna informacion na su lec- 
tornan. Cada revista ta escohe 
e informacion cu e ta desea pa 
su lectornan. Den e caso di nos 
revista WARERO, cual ta un 
revista propio di Centro di 
Bario Brasil. E informacion nan 
ta pa primordialmente informa 
e lectornan di Districto Brasil. 


Habitante nan di Distircto Bra- 
sil un jamamento muy en espe- 
cial pero sincero ta wordo haci 
riba boso nan pa juda mantene 
“WARERO”, pasobra ta algo 


di nos mes e ta. Sugerencia nan, 
critica nan, tur ta bon bini na 
nos mesa di redaccion. No ta 
importa kico nos ricibi si e ta 
den nos parecer algo util pa nos 
districto, sigur sigur lo nos pu- 
blikele. E revista aki no ta pa e 
comision so scirbi aden, pero pa 
tur hende di Districto di Brasil, 
si tin hende cu por tin historia 
nan di antano cu mucho gusto 
nos lo publikele. Un y tur por 
juda mantene e revista aki door 
di abona cual ta costa Fl. 6.00 
pa aña. Di antemano nos kier 
a gradici tur nos lector nan y 
tambe henter e districto di 
Brasil pa nan cooperacion. 





WARERO 
OBTENIBLE 





NA: 


MIRAMAR RUMSHOP 
LA MANO DE DIOS 
ROSA SNACK BAR 
DOUBLE DISCOUNT 

LINDA SELF SERVICE 

SONNY PLACE 
LITTLE LUPITA 


REDACCIÓN 

Coordinador : Alfred — DO 
N.C.C. 115 

NG Colaboradornan: Tony Harms 
Olivia Maduro g 
Wim Maduro 
Shirley Lee 
Marina Ras 
D. Maduro 





Fotografo : Janchi Thijssen 


EMERGENCIA 


DOKTERNAN NA WARDA 
Pa distritonan Oranjestad, Santa Cruz, Paradera 
y Noord 
8 - 9 - 10 July: Dr. T.H.K. Lin 
Tel: 1522, Noord 68 
15 - 16 - 17 July: Dr. B.A.R. Heinze 
Tel: 4783, Bachstraat 3 
22 - 23 - 24 Juli: Dr. P. Soons 
Tel: 8017, Sta. Cruz 362 


Pa distritonan di Savaneta y San Nicolas 
8 - 9 - 10 July: Dr. Z.1.V. Voditska 
Tel: 7224, Savaneta 317 


15 - 16 - 17 July: Dr. E. Westrate 
Tel. 7290, Spaans Lagoenweg 15 
22 - 23 - 24 July, Dokter C.E. Zaandam 
Tel: 5816, Palisiaweg 22 
29 - 30 - 31 July: Dr. Z.LV. Voditska 
Tel: 4281, Flacciusstraat 14 


Servicio nocturno den siman pa distritonan 

Savaneta y San Nicolas 
11 - 12 - 13 - 14 July, Dr. C.E. Zaandam 

Tel: 5816 Palisiaweg 22 

18 - 19 - 20 - 21 July: Dr. Z.LV. Voditska 

Tel: 4281, Flacciusstraat 14 
25 - 26 - 27 - 28 July: Dr. E. Westrate 
Tel: 7290, Spaans Lagoenweg 15 










ACTIVIDADNAN PA LUNA DI JULY, 


1977 
COMISION DI JUVENTUD CENTRO DI BARIO 
| BRAZIL 
SCHOOLSPORT WEEK: 
Pa alumnonan di Eerste, Tweede y Derde klas di 
St. Michael School y Christus Koning School, y 
wega nan ta lo siguiente. 


July 12, Diamars: Zakenlopen, Balwerpen, 
Touwtrekken. 

July 13, Diaranzon: Banden Lopen, Basket, Bal 
in lepel. 

July 14, Diahuebs: Blokjes Rapen, Verspringen, 
Pasa bala. 


Pa e alumno nan di Vierde, Vijfde, y Zesde klas di - 


St. Michael School y Christus Koning School lo tin 
e siguiente encuentro nan, entre seleccion di e dos 
school nan aki. 


July 19, Diamars: Voetball ariba tereno di 


Brasil Jrs. 

July 20 Diaranson: Softball ariba tereno di De- 
troit Ball Park. 

July 21 Diahuebs: Volleyball ariba tereno di 
Christus Koning School. 


July 26 y 27: Ping-Pong ariba tereno di 


St. Michael School. 


Tur e encuentro nan aki lo cuminza pa 8’or di 
mainta, lo tin trofeo pa campeon.y sub campeon. 
Comision di Juventud kier participa tambe cu lo 
tin un bar bon gestock cu refresco. Henter e pueblo 
di Brazil ta wordo invita, principalmente e major 
nan. 


July 31, Diadomingo: Hike, salida lo ta pa 7'or di 
mainta na Misa di Brasil y lo 
termina na Jamanota. 

E hike aki ta pa hoben nan 
entre 14 pa 20 aña. Kaarchi 
ta costa fl. 1.50 pa persona 
y mester worde cumpra na 
tempo, debi cu ta solamen- 
te 30 persona so por parti- 
_ Cipa. Pa mas informacion 
pasa serca Sr. Edwin Madu- 
ro Cura Cabay 62. 





NUMBERNAN DI EMERGENCIA 


POLIS - BRANDWEER 
Tel: 4555 
AMBULANCE: 

San Nicolas Tel: 5050 
Oranjestad 4300 hospital 


DR. HORACIO HOSPITAL: Tel: 4300 


STORING DIENST (Elmar) Tel: 1521 
STORING Dienst (W.E.B.) Tel: 4600 

W ARERO 


HP KHA Ct 


| 

i Ken di nos no conoce? | 
E mondi di cadushi rencona pa cabuya y foyo 

bai Warero. i 
Nos desendiente mes por a admire. | 
Pa e mondi un compajero. 

i Unda cu bo pasa djis hisa bo cara y den i 

| viento ariba e cadushi halto e ta saluda contento i 


b, wor ya mi ta un biehita mi ta corda cada bes 
6 Con un biaha mi welita a para sagudi cabez 
Ami na su man teni a puntra kico e di? 
Wel esey ta mi abuelo a jama e planchi ey 
Warero. 


i Y for di tanto tempo pasa 

E ta semper na cadushi bon braza 
: Esey nos por yama bon amigo 
i Ami y mi abuelita ta testigo 


| | Sra. Rosa. W. Maduro 


i 

Na promer lugar mi ta hopi orgulloso cu Revista 
Warero a concede mi e espacio aki pa mi por man- 
da un saludo deportivo na e pueblo di Brasil. Ac- 
tualmente mi ta studiando na North Florida Junior 
College (America) aja nan mi ta studiando pa mi 
M.O. Sportlelaar. Tumando encuenta cu Brasil ta 
bay hanja su mes Buurt Centrum di cual mi ta hopi 
contento y cu lo den futuro mi por duna un man 
pa un progreso den deporte di Brasil atrobe. Tambe 
mi kier a tuma e oportunidad pa felicita tur e per- 
sona nan cu ta trahando ariba e projecto tan impor- 
tante aki, na nan tur hopi exito. 


Saludos Deportivo 
Gino Wauben 
Cura Cabai 64 

(Brasil) 


ENTREVISTA CU SR. HIPOLITO TROMP 
" (POLI) Y ZUSTER MARGARITA POURIER 


HENRIQUEZ 


Bestuur di Wit Gele Kruis: Hipolito Tromp: (pres. ) 
Senora Teresa Croes Fernandes Pedra (sec.) J orge 
Weisheyer (tesorero). Miembros: Jan Meelis: 
Don Quandt: Luisito Fingal: Will de Graaf: Tur ta 
traha prodeo segun e statuut. 

Poli ta miembro activo di Wit Gele Kruis pa 10 
ana, antes como miembro di directiva, despues 
como tesorero, y actualmente presidente. 


WARERO: Sr. Poli por a duna nos un relato corti- 
co encuanto e comienzo di e stichting Wit Gele 
Kruis? 

POLI: Pa nos bay concreto bo ta tin dos perio- 
do (a) e periodo di 28 di July 1959 tabata e tempo 
- cu Wit Gele Kruis ta existi na Aruba, cual tabata un 
parti di Wit Gele Kruis Curacao, y cual tabata carga 
e nomber di Stichting Volkshygiene het Wit Gele 
Kruis Aruba, infasis a worde pone ariba e nomber 
Aruba debi cu e a bira algo di Aruba, tempo cu Wit 
Gele Kruis tabata un onderdeel di Wit. Gele Kruis 
Curacao, aki na Aruba tabata tin un solo persona 
cu tabata hasi henter e trabao cu actualmente nos 
ta haciendo, cual tabata Zuster Hanewinkel. Taba- 
ta tin un sorto di directiva aki na Aruba, pero tur 
desicion mester a worde tuma na Curacao cu con- 
secuencia cu esey ta stroba e trabao, pa es motibo 
ey a dicidi di bini cu un stichting pa Aruba cu no 
tabata tin ningun binding (relacion) cu Curacao ni 
cu Hulanda, y cual directiva tabata consisti di Srs. 
Wil de Graaf, Jan Meelis, y Theo Arends, e tempo 
ey tabata tin mas of menos 60 famia cu tabata 
miembro, tabata tin un zuster di servicio cual taba- 
ta Zuster Perpetua, poco poco e trabao a cuminza 
crece, ey nan directiva a dicidi d1 buska inas hende 
durante cual mi mes persona a join nan na ana ’60. 
y piannan a worde forma pa engrandece e stich- 
ang pa naciele locual e ta actualmente. 


WARERO: Cual ta e trabao di e directiva actual? 


POLI: Directiva mester stipula con e trabao ta fun- 
ciona, e.o. construccion di consultatie bureau's y 
wijkgebouwen. 


WARERO: Zuster Pourier por splica nos encuanto 
di e ruta cu ta wordo cubri na Aruba y e medio di 
transportacion? 


Z POURIER: Practicamente henter Aruba ta 
wordo cubri, den Stad y pafor di Stad, pa practico 
di e trabao cada zuster ta worde destina pa un wijk. 
pa Bienestar di e stichting kader ta worde forma na 
unda nos ta duna nos hende nan un chens pa siña 
nan trabao menor, cu e consecuciiCla lO va cu ua 
nester loop stage, cual ta requeri cu nan mester 
~ bay traha no na un wijk so, pero na diferente wijk 
nan (bario), actualmente e stichting ta conta cu 
un total di 20 auto. 


WARERO: Poli por splica nos kende por bira 
miembro di Wit Gele Kruis? 


POLI: Tur hende aki na Aruba por bira miembro, 
cual nos ta anhela, debi cu nos ta traha ariba e par- 
ti preventivo di salubridad publico. Bo tin dos parti 
di salubridad publico, e parti curativo esey ta ora 
bo ta malo caba y bo tin cu bay dokter, y tambe e 
parti social, cual tambe tin algo di haci cu salubri- 
dad Publico. Parti preventivo ta cu nos ta duna e - 
mucha nar injeccion di D.K.T.P. diftheri, klink- 
hoest, tetanus y polio, 80 porciento di e baby nan 
cu ta nace aki na Aruba ta haya injeccion contra di 
e malesa nan aki. Nos stichting tin un administra- 
tie cu ta controla e dia nan di consulto pa asina nos 
trabao por ta mas efectivo nos trabao no tin limite 
di edad, e.o. nos ta encarga cu cuido di hende bieu, 


.nos ta duna voorlichting na mama nan cu ta spe- 


rando baby, nos ta percura pa e diabetico nan, 
kende nan mester worde injecta tur dia, di cual nos 
tin mas cu 30 patient diario cual ta e prome trabao 
cu e zuster nan ta cuminza cu ne. 


WARERO: Zuster Pourier por splica nos kico ta e 
tarea di Wit Gele Kruis? 
ZUIGELINGEN ZORG: 

For di Hospital nos ta haya geboorte briefjes di e 
mucha nan cu ta nace, nos ta bay na cas di e major 
nan pa wak si nan kier bira miembro of si nan ta 
miembro caba prome cu e mama duna luz, e ora 
nos ta bay baha e baby nan te ora nan lombrishi 
cay, nos ta siha e mama con pa baha e baby y con 
pa cuidele y regla e voeding (alimentacion) cu e tin 
cu haya, baby nan ta wordo pisa, y tambe e lom- 
bishit ta wordo controla debidamente, despues di 
tres siman e ta cuminza bin consultatie bureau. 
Consultatie Bureau di zuigeling ta di 3 siman te cu 
un aha, cu tres luna e ta cuminza haya su angua 
nan di D.K.T.P. cu cuater luna e ta haya uno, y cu 
cinco luna un otro, cu diez luna nan ta haya enter 
y cu un aña nan ta haya un repeticion di e D.K.T.P. 
Na consultatie bureau e baby ta wordo samina pa 
dokter pa waak con e ta aumenta y nos tin un ge- 
boorte kurvel cu ta houd bij e grafiek na unda 
dokter por haya sa si e mucha ta malo, y su cu- 
minda tambe ta worde regla door di dokter. 


KLEUTER BUREAU - 


Kleuter Bureau ta di un ana y mei te cu seis ana, 
despues di esey nan ta cay bao di School-arts. Na 
Kleuter bureau tambe e mucha nan ta wordo full 
samina e.o. garganta, orea, nan ta wordo pisa, y 
nan haltura ta wordo midi, e mucha nan mas grandi 
nan wowo ta wordo samina debi cu e mama nan 
hopi biaha no sa cu e mucha ta mira hon. v tamhe 

nan pia ta wordo controla si nan ta cana bon. Cu 
tres aha nan ta hanja un booster di D.K.T.P. e ora 
nan no ta hanja kinkhoest pero D.T.P. y nan ta 
wordo controla si nan ta hanja suficiente vitamina 
y tambe si tin bon relashon entre mama cu yiu. 
Urine tambe ta wordo gecheck pa suco y eiwit. 


BISHITA PRENATAL 


Ora é mama nan ta na estado nos ta bishita nan 
cas, nos ta check kende ta nan huis-arts, debi cu 
hopi biaha e mama nan no ta bon prepara, y ta 
masha importante. debi cu mama nan no ta bishi- 
ta dokter y ta warda te na ultimo momento y 
hopi biaha ta resulta cu ta laat, y hopi biaha 
mama nan tin sucu door di cual nan ta hanja pre- 
shon haltu, y door di esey nan por hanja stuiping 
na dunamento di luz principalmente si e tin pre- 
shon haltu. Nos ta duna e mama nan un lista di 
loke mester wordu cumpra pa e baby,(nan) y tam- 
be loke nan mester prepara pa ora nos bin banja e 
baby. Tambe nos ta duna e mama nan un voorlich- 
ting pa no come mucho salu y tampoco no come 
cuminda pa dos. 


CUIDO MEDICO NA CAS 


Esaki nos ta hanja for di dokter nan y tambe for di 
hospital, ora tin un hende man kibra of pia kibra, 
nos ta bay trate na cas. Y tambe nos ta facilita nan 
cu materialnan cu nos tin disponible (nan mester ta 
miembro) esaki ta un di e ventaha nan cu bo tin 
ora cu bo ta miembro di Wit Gele Kruis pagando 
unicamente 48 florin pa aha. Y e cuido medico aki 
ta pa hende nan cu hanja accident y tambe pa 
hende nan bieuw. 


CONSULTORIO NAN 


E consultorio nan actual ta na San Nicolaas, Sa- 
vaneta, Santa Cruz, Paradera, Noord, Oranjestad, 
y e oficina central na Dakota, pa bira miembro 
ho nor acudi na tur e wijknan aki nero di cual 
ta entre 8:00 di mainta y pa mas faciliaad por 
jama tel. 4444 cual ta oficina central na Dakota 
na unda bo por acudi for di Dialuna te cu Diavier- 
na. 


PERSONAL 


Nos personal ta consisti di 20 verpleegsters, nos tin 
wijkverpleegkundige, ziekeverzorgsters, kraamver- 
zorgsters, hulpverpleegsters, cual nan tur ta hende 
nan cu tin experensha den e ramo aki, y nos tin 15 
leerling verpleegsters pero cu ta traha bao di guia 
di un wijkzuster y nan ta hanja un opleiding cu des- 
pues nan por bira un wijkzuster, y tambe nos tin 
un carso actualmente pa e zuster nan cu tin mas 


ana di servicio, y cual ta encera e parti social y 
tambe cuido pa maleza nan mas avansa, y tambe 
nos tin varios verpleegkundige cu ta juda den nan 
tempo liber. 


DOKTER NAN 
E dokter nan cu ta presta servicio den nos stichting 
ta lo siguiente. Na San Nicolaas y Savaneta, Dokter 
Zaandam, (senora) Santa Cruz ta dokter Visser, 


- Paradera Dokter van der Waal, Playa cu Noord ta 
_Dokter Van Ommen y dokter Zwager na Dakota. 


IMPORTANCIA DI WIT GELE KRUIS PA CU E 
PUEBLO: 


E importansha di Wit Gele Kruis ta cu pa 48 florin 
. pa aña bo por spera hopi judanza y prevenshon di 
- malesa nan na tempo, y tambe door di informa- 


shon hopi maleza ta wordo evita debi cu nan a 
wordo constata na tempo, y nos meta ta pa tene e 
poblashon mas salud cu ta posible, tambe nos ta 
presta servicio na esnan cu tin kaarchi di dokter y , 
no por paga e contribushon, cual ta e P.P.K. pa- 
tient nan. 
PLAN NAN PA FUTURO: 

E plan nan cu nos tin pa futuro ta wijk gebouwen 
na tur e districto nan di Aruba, un mehor educa- 
shon pa nos personal, y tambe lo bay bini un 
wijk gebouw na Congo Weg cual plan a wordo in- 


gediend caba, y tambe ta den nos beleids nota pa 


trece tur e otro stichting nan hunto, e.o. Favi, 
Diabetico nan, na unda mester bini un cierto coo- 
perashon entre e otro stichting nan, y na unda nos 
kier laga gobierno tambe participa den henter e tra- 
bao nan aki, asina bo ta hanja cu si tur stichting uni 
hunto y forma un overkoepelend stichting hunto 
cu gobierno, cierto trabao nan no ta wordo haci 


double, actualmente tin varios otro stichting cu ta 


haci uso di nos edificio nan, debi cu nan no tin 
nan propio edificio. 


CONCLUSHON | 
Financizramente Stichting Wit Gele Kruis ta de- 
pende ariba contrubishon di su miembro nan, y e 
unico propaganda cu Stichting Wit Gele Kruis por 
hasi ta di presta bon servicio na pueblo y cual ta di 
aprecia. BIRA MIEMBRO DI WIT GELE KRUIS Y 


BIBA SALUD. 


Warero kier gradici Sr. Hipolito Tromp (pres. di 
Stichting Wit Gele Kruis) pa e entrevista aki cu el a 
concede na nos redaccion | 

DESPEDIDA DI STAGAIRES 


Diasabra 18 di Juni nos a tuma despedida di 3 
stagaires di Sociale Academie cu pa 9 luna largo a 
traha den e bario di Brazil en cooperacion cu Fun- 
dacion Centro di Bario Brazil. Na September ana 
pasa nan a cuminza como un team di 4 persona, 
esta Rudy Nicolaas, Esther Geerman, Tecla Croeze 
y Stella Geerman. 

Na e momento ey nan tabata tin 2 ana di estudio 
na Academia Social na Hulanda en loque nan a sina 
den theoria nan mester a practica aki na Aruba. 

Na Hulanda caba a bin riba e idea di bin core 
nan ana di praktijk como un team den e bario di 
Brazil, y pesey nan a busca informacion cerca In- 
grid Werleman cu tabata un stagaire den Brazil ca- 
ba. 

Rudy y Esther a bin cu e idea pa traha riba 


DESAROYO DI EDUCACION (onderwijksbouw- . 


werk), Tecla kier a traha huntu cu bestuur i lanta 
un revista mientras cu Stella kier a concentra su 
mes riba cursonan. E idea di Rudy y Esther no por 
a wordu concretisa como cu Rudy diripiente a 
regresa Hulanda na October caba. E ora Esther, 
Tecla y Stella a sigui traha hunto riba tur terreno 
aunque cu nan a reparti e trabao den e sentido 
cu cada un a escohe un of mas comisiones pa traha 
cu nan. 

Cu stimulansa di e stagairesnan nos Fundacion a 
yega entre otro na e siguiente resultado: 
— Reorganisacion di e trabao di nos directiva. 
— Activa e diferente comisionnan 
— Edicion di nos revista WARERO 
— Preparacion di cursonan cu pronto lo cuminsa 
— [nicia actividadnan manera zanggroep y toneel- 


groep, 





nan di comishon di revista Warero, Gloria, Tony, 
y Wim durante anochi informativo. 








D.r.p.d. Albert Hart: Stagaire Tecla Croeze y demas par- 
ticipante nan durante nochi informativo di Revista Warero. 


— Organisacion di entre otro Buitendag pa mucha- 
nan, actividadnan pa hubentud den vakantie, 
hersengymnastiek, Public Sale y Festivals. 


Nan cooperacion tabata tin un influencia im- 
portante riba cada persona cu a traha hunto cu nan 
como cu nan no a guia so sino al miso tiempo nan 
a stimula initiativa y trahamento independiente 
tambe. Esaki nos ta considera un factor importante 
pa desaroyo personal di cada individuo. 


Den nomber di henter pueblo di Brazil directiva 
ta gradici e stagairesnan pa nan trabao. Tambe nos 
ta desea nan exito den nan estudio cu nan ta bay 
termina na Hulanda y nos ta spera di mira nan bek 
den Brazil. 


D.R.P.D.: Stagaires stella y Tecla, y invitadonan 
durante anochi di despedida. 


POESIA 


Un mama, cu tata por Cria diez jui. 


. Dies jui no por Cria un mama cu tata. 


Ken a comprende e proverio aqui. 

Tur hende, solamente e jui cu kier desmenti. 
Cu ta core tras di rikeza. 

Y ta larga mama cu tata den pobreza. 


Solamente esun cu kier sigui moderna 

y ta trata pa lubida amor eterna. 

Bo por lubida trabouw di tata y mama 
pero e ta keda graba, den curazon y alma. 


Prome palabra di un chiquito ta tata, 
sigui pa deseperacion ta mama. 

Y e mama den desesperacion, 

ta carica su jui pa e console y sintie bon. 


Pero despues di tempo di tuma cosecho, 
mal palabra, desgusto, mal echo. 

Como jui su derecho nan ta lubida, 

con e mama y tata a lucha. 


Hopi tin alegria, 

cu nan por despone di e bieuwnan un dia. 
Nan ta fastioso, molester, encargo panan. 
Hiba nan cas di bieheza, y lubida nan. 


Nan no ta comprende, kico ta balor. 
Nan no sa, kico ta nifica amor. 

Un mama, un tata, jui ta e ser mas queri, 
cu ta biba den es mundo aqui. 

Ay no jui, duna bo cas e honor. 

un hoekie di bo cas, bendicion y balor. 
Un sitio na unda bo mayornan sinta. 

No tin ni un récuerdo mas den bo bida. 





Tratanan ora nan ta bibo 

te dia nan jega nan destino. 

Para rond di je cu su wowo cera. 
Dune ultimo palabra di carifio, 
den paz bo bay sosega. 


Recompensa pa esnan cu duna nan 
mayor un hoeki den nan cas. 

Nan juinan tambe lo bisa un dia, 
bay sosega na paz. 


Recompensa esun cu duna su 


mayornan, bieuw un man. | 
Y parti cu nan e snechi di pan. 
Y no larga un straña caricia nan, ki bal, | 


esey ta carino artificial. 


Tur cuminda cu nan come pa dushi cu e ta, 
Den nan stoma e ta baha pisa. 

Lastima cu mayoria ta core 

tras di rikeza y honor. 

Y no ta duna esnan cu merece balor. 

Un tata y mama por cuida diez jui, 

pero den nan diez tin curazon frui. 


Pasobra nan ta bieuw, e jui tin berguenza, 

hasta nan no kier bisa un straña 

ken e ta, esey ta causa tristesa. 

E curazon di mama no sa bira bieuw 

mientras e ta bati den su pecho. 

E ta bisa, mi Dios pordona mi jui su mal hecho. 
Rosa W. Maduro 

PE AA OS ee 

Ken por a pinta un emblema pa centro di Bario 

Brazil? E emblema mester ta na color. Lo tin 

un premio disponible pa e ganador, cual lo ser 

anuncia den e proximo edicion di e revista aki. 


Ee SEA -. a 


Manda bo pinturanan na e siguiente adresnan. 





Tony Harms, Simonplatstraat 16. C.C. 
Demetrio Maduro. Simonplatstraat 17. C.C. 





MIRA BON 
Y ALAVEZ 


MUSTRA BON 


TELEARUBA DIALUNA 
5:00 Favorite Martians 
5:25 Barbapapa (color) 
5:30 Mundo de Juguete (color) 
5:50 Cartoons 
6:15 Top Cat 
6:45 Noticiero (Ingles) 
7:00 Oscar Peterson (color) 
7.25 Al Momento (noticia) 
7:30 Upstairs & Downstairs 
8:30 Telenoticias 
-9:00 M.A.S.H. 
9:30 Bestuurscollege 
9:45 Polygoon News 
10:00 Barata de Primavera (color) 
11:00 World at War 


TELEARUBA DIAMARS 

5:00 Water World 

5:25 Barbapapa (color) 

5:30 Mundo de Juguete (color) 

5:50 Cartoons 

6:15 Hong Kong Phoey 

6:45 Noticiero (Ingles) 

7:00 Ripity y Gana 

7:30 60 minutes (color) 

8:30 Telenoticias 

9:00 Show Time T 
10:00 Barata de Primavera (color) : 
11:00 Police Story 


TELEARUBA DIARANSON 
5:00 Swiss Family Robinson (color) 
5:25 Barbapapa (color) 

5:30 Mundo de Juguete (color) 

5:50 Football (color) 

6:45 Noticiero (Ingles) 

7:00 First 365 Days (color) 

7:25 Al Momento (News) 

7:30 Family (color) 

8:30 Telenoticias 

9:00 Charlie’s Angels (color) 
10:00 Barata de Primavera (color) 
11:00 Lucha Libre (color). 


ABONA RIBA 


WARERO 








optica moderns 


TELEARUBA DIAHUEBS 
5:00 Harlem Globetrotters (color) 
5:25 Barbapapa (color) 

5:30 Mundo de Juguete 

5:50 Cartoons 

6:15 Secret of Waldo 

6:45 Noticia (Ingles) 

7.00 Nos Tera 

7.25 Al Momento (news) 

7:30 Space 1999 (color) 

8:30 Telenoticias 

9:00 Starsky & Hutch 
10:00 Barata de Primavera (color) 
11:00 Ruan 


TELEARUBA DIABIERNA 

5:00 Fantastic Four 

5:25 Barbapapa (color) 

5:30 Mundo de Juguete (color) 

5:50 Cartoons 

6.15 Science Through Experiment 

6:45 Noticiero (Ingles) 

7:00 Candid Camera (color) 

7:25 Al Momento (news) 

7:30 Cocktail Musical 

8:30 Telenoticias 

9:00 Bureau Cultura & Education 
10:00 Barata de Primavera (color) 
11:00 Most Wanted 


TELEARUBA DIASABRA 
5:00 Big Blue Marble (color) 
5:30 Basketball/Baseball (color) 
6:45 Noticia (Ingles) 

7:00 Week-journaal 
7:15 R.V.D. 

7:30 Soul-Train (color) 
8:30 Telenoticias 

9:00 Planet of the Apes 
10:00 Teleteatro 


TELEARUBA DIADOMINGO 
3:00 Magic Ball 

3:30 Matinee 

4:30 Edward the Seventh 

5:30 Wonders of the Wild (color) 
5:50 Family at War 

6:45 Noticiero (Ingles) 

7:00 13 Musical (color) 

7:15 Programa Politico 

7:30 Aruba Eilandgebied 

8:00 Specials (color) 

8:30 Resumen di Siman (noticia) 
9:00 Programa di Lago 

0:00 Phil Donahue (color) 

CONHUNTO LOS BIGOTES 


Para d.r.p.d. Luis Maduro; Juan Maduro, Jose Stamper; Coby Maduro; Prins Maduro; Elviro Maduro y Wicho 


Kock. 
E intencion di Warero ta pa publica den tur su 


edicionnan algun paginas di antano relaciona cu e 
bario di Brasil, e biaha aki Warero a publica algun 
grafico di dos conhunto y un orquesta cu a lanta 
for di den Brasil, pa nos por a haya un relato rela- 
ciona cu e grupo musical nan aki, nos a aserca Sr. 
Cobv Maduro kende tabata un integrante di e agru- 
pacion nan aki, y tambe cu algun datos personal. 

Segun Cobi a conta nos, Conhunto Superior 
tabata e prome conhunto musical di Brasil cual a 
ser funda pa Sr. Eric Butler mas of menos 33 aña 
pasa tempo cu Cobi tabata un hoben di 14 aña di 
edad. 

Conhunto Superior tabata activo pa un tempo- 
rada di 8 aña, y mester a termina debi cu varios di 
e musico nan tabata estranhero y mester a bandona 
Aruba cu lay-off na Lago, y den e tempo nan ey 
tabata dificil pa haya un bon trompetista, y pa 
bo por a competi den e epoca nan ey cu conhunto 
nan manera Habana Boys: Imperial, bo mester di 
blaas instrumento pa acompaña bo, y si bo bin 
un acordion of cu guitara bo no ta make it great. 

Despues di Superior, Coby a actua como can- 
tante den agrupacion nan musical manera Estrella 
Antillana: Orquesta Happy hit: (di Brasil) Impe- 
rial: y Habana Boys, e conhunto nan aki tabata 
actua den tur rincon nan di Aruba, e.o. R.C.A: 
Aruba Jrs. Jamanota: Club Gardena: Golden 
Rock Club. Despues Coby a dicidi di bini cu su 
mes un conhunto, cual tabata e popular agrupa- 
cion Los Bigotes, y cual conhunto a yega di gana 
un contest teni entre tur e agrupacion nan musi- 
cal aki na Aruba, pa esnan cu talbes no sa of a 
lubida caba, Los Bigotes tabata actua un bez pa 
siman na Radio Voz di Aruba presenta pa Whis- 
ky Red Hackle, y'tur radio oyentes por a goza di 
nan musica y tambe di e hit nan manera Kakala- 
ka Blanco Nan, Bida ta un placer, Hula Hup, y 
Ban Cunucu Ban Cunucu Ban Coba Pinda. 


Los Bigotes a actua pa 15 aña largo aki na 
Aruba, y mester a termina pa e motibo cu algun 
di e musico nan tabata estudiante na Training 
School di Lago, y tabata dificil pa bo studia y 
toca alaves. Aparte di Aruba. Cobi a yega di 
actua den exterior tambe, na 1956 na. Cuba cu 
Senen Suarez, Orlando Vallejo, Tito Guizar den 
1ropicana Night Club na Havana, den Hatuey 
Nigh Club (Havana) cu Doras Vegas, y na Radio 
Progreso (Havana Calle Infante 25) cu Faustina 
Lopez kende a saka e cantica (Vecina prestame 
su cubo). Dioris Valledaris (Dominicano) y Fran- 
sisco (Sonora matancera) tabata e persona nan cu 
a duna Cobi un push pa e por a actua na Cuba. Na 
Santo Domingo Cobi a actua cu orquesta di Emilio 
Suarez, na Costa Rica cu orquesta di Escardon. Na 
Colombia cu Panchito Gomez den Saratoga Night 
Club. Na Suriname cu Caribbean Boys hunto cu 
Juancho Kock y Arnold Beyde. 

Algun ana pasa Cobi tabata forma parti di e 
popular Blue Room Combo cual hopi hende aki 
na Aruba conoce nan pa nan actuacion den Bam- 
boo Night Club na San Nicolas. E diferencia cu 
Cobi ta haya awor aki entre e conhunto di antes y 
esnan di awor ta cu prome tabata tin mas diciplina, 
ora bo mester a toca un baile e tempo nan ey, bo 
mester ta mei ora adelanta, pa bo cuminza exac- 
tamente na e ora cu e contract ta stipula. Su co- 
mentario ariba cual ta e mihor conhunto actual di 
Aruba, (Ta tur ta bon, ta abo mester gusta musi- 
ca). 

Un di Cobi su deseo nan ta, pa mira e bario di 
Brasil bay dilanti, Cobi tin un grupo Folklorico y: 
ta dispuesto pa actua gratis pa cualkier actividad: 
cu Centro di Bario Organiza. 

Esaki ta en breve di loke WARERO a haya 
serca Sr. Coby Maduro pa cu nos pagina di 
antano. 


LA NUEVA SENSACION 


Sr. Juan Vos cooperando cu Revista WARE- 
RO cu e relato aki di e popular agrupacion musical 
LA NUEVA SENSACION cual ta pertenece na e 
bario di Brasil. 


LA NUEVA SENSACION a worde funda dia 
4 di Mei 1976. e agrupacion aki ta un'combinacion 
di Sensacion del Caribe, Combo S A.S. y Impac- 
to Musical. Nos a principia cu dos cantante Eddy 
Casuela y Cecil Grovell, debi cu Cecil a regresa bek 
pa Sensacion del Caribe, nos tin awor ruman di 
Eddy cual ta Benito como cantante y tumbadora. 


Nos a cuminza train cu acordion y guitara-tre, 
asina nos a sigui train te dia mos a cuminza haya 
toca na diferente cas nan di familia. Sr. Hendrik 
Kock ta e persona cu ta yuda nos cu transporta- 
cion y tambe ta e persona cu ta ocupa su mes cu 
firmamento di contract. 


Despues nos a tuma contact cu Sr. Kamon 
v.d. Berg kende ta nos organista, y Sr. Luis Kock 
como tregista y asina nos a sigui crece te cu nos a 
toca den diferente clubnan aki na Aruba y nos a 
hava hani acohida y simpatia serca e publico di 
Aruba, y asina nos a haya mas smaak pa sigui cu 
LA NUEVA SENSACION. 


LA NUEVA SENSACION a tuma parti hunto 
cu Lord Boxoe den Calipso Contest y tambe cu 
Bernadina Grovel den Tumba Contest. Lastima cu 
nos mester bisa cu Henky Lake-(Bajista) ta bay laga 
nos pa drenta cuerpo policial. 


Pa fiesta nan familiar of na club mester uma 
contact cu Sr. Juan Vos (manager) telefoon 5907. 
Sr. Hendrik Kock na telefoon 5581, y Sr. Ramon 
v.d. Berg na telefoon 5331. 

Esaki ta en corto e relato di Sr. Juan Vos, 
manager di LA NUEVA SENSACION. 

D.r.p.d. Hendrik Kock: Luis Kock: Frank Janga: Henky 
Lake: Ramon v.d. Berg: Spanky Duinkerk: Agacha: 
D.r.p.d. Rildo Croes: Eddy Casuela:Benito Casuela: y e 
manager Juan Vos. 

TONY ZALE 


Middleweignt Champion of the world 1941 


Boxing's Man of Steel was born to Polish 
parents in Gary, Indiana, in 1914. Young Tony 
received very little education and then went to 
work in the local steel mills- until the early 
thirties when he began fighting professionally. He 
made a slow, steady rise among the ranks of the 
middleweights but there was nothing spectacular 
about him either in style or in record. In 1934 he 
had sixteen wins against five losses, and during the 
next two years, though he returned to be mills, 
was lured into the ring fourteen times, winning 
eleven. After that, he began to acquire a reputa- 
tion for knocking out opponents: in 1939, in eight 
bouts, he KO'd six, took a seventh, and lost one. 
In 1940 he had only one loss and four of his six 
wins were knock-outs. In 1941 he won all of his 
seven matches, five of them knock-outs. 

In 1941 the middleweight crown had been in 
dispute for eleven years, with the New York Box- 
ing Association, in opposition to the National 
Boxing Association, supporting Billi Soose as the 
champion. But that year Abrams, who had beaten 
Soose on three occasions, was matched against 
Tone Zale for the title. They fought on November 
28. 1941, and when Tony walked out of the ring 
he was World Middleweight Champ. He remained 
the champ for six years, with his most dramatic 
title defense occuring on July 26, 1946 when he 
KO'd Rocky Graziano for a winner's purse of 
S 78,892.87. But the next time they met, July 
16, 1947, Graziano reciprocated in the sixth 
round. Up to then, as champ, Tony had walked 
away with $ 140,682.46. Less than a year later, 
June 10, 1948, the two faced each other again and 
Tony KO’d Graziano to regain his title, taking 
only $ 60.000 as the challenger’s share. His title 
was wrested from him September 21, 1948, by the 
late French pugilist Marcel Cerdan when Zale was 
unable to leave his corner at the beginning of the 
twelfth round. Tony hung up his gloves after that 
commenting later that he could have won but “my 
right elbow was hurting". The doctor who operat- 
ed on the elbow after the fight said that if Tony 
had delayed much longer he would have lost the 
arm. These days Tony, whose money and famous 
friends are gone, is a caricature of his old self. His 
eyes, once an attractive blue, are milky gray and 
peers out from slits, and his speech, according to 
one reporter, is not quite marbles in his mouth, but 
it isn't always easy to understand him. The veteran 
of three hundred fights spends a few nights every 





Our Lady ot Mercy, a parish ciupnouse in a tougn 
Chicago neighborhood. For a while he held a job 
as greeter at Gallagher's Steak House in New York 
City but returns to Chicago to train youngsters to 
box. This is where I belong, he said. It's all I know. 
Tony lives on the fourth floor of a walkup YMCA 
and holds the tile of head boxing coach of the Ca- 
tholic Youth Organization. 

. E MOVIMIENTO SINDICAL 


Pakiko Sindicalismo ? 

Ora e pregunta aki wordu lansa ta remarcable pa 
mira cuanto diferente expressionnan ta wordu 
tendi. Mas Placa ! Welga ! Poder ! Contra di econo- 
mia di e pais ! Buscadornan di problema ! Instiga- 
dornan ! etc. etc. 

Mirando esaki e lo ta bon pa sinceramente analisa 
kico realmente ta Sindicalismo. Den un comunidad 
nos ta encontra locual nos ta jama e “Dunadornan 
di Trabau”, cual ta esnan cu ta representa e Capital 
y ta dirigi e empresanan, companianan etc. objeti- 
vo principal ta haci ganashi. Pa por tin un bon 
ganashi entrada mester ta mas halto cu ta posibel 
y gastonan mas abao cu ta posibel. 

E prijs di Labor ta e parti di gastonan di un empre- 
sa cual ta mas dificil pa controla. 

Tambe den un comunidad nos ta encontra Go- 
bierno, cual normalmente kier representa poder di 
jecutacion di leynan etc. pa por goberna segun su 
"programa di partido (nan)" cu ta formele. 

Ta deber di un Gobierno pa tene debida cuenta cu 
e necesidadnan di tur esnan cu ta forma parti di e 
comunidad mas tanto cu ta posibel. 

Majoria di nos conoce hopi bon expresion magico 
di majoria di e gobernantenan esta, *Nos tin cu 
actua na Bienestar General di e Puebo”. 

Si esaki ta berdad anto aki na Aruba e siguiente 
preguntanan lo mester wordu haci: 


l. Ta posibel pa un pais sigui progresa sin labor 
di Pueblo Trahador? 
2. No ta e Pueblo Trahador ta e grupo cu ta for- 
ma Majoria? 
3. Si deseo di majoria ta worde cumpli cu ne 
anto di con: 
a) Prijs di cuminda ta asina halto mientras cu 
sueldo minimo ta asina abao? 
b)Prijs di tratamento medico y remedi ta 
asina caro? 
c) Hospital nobo ta mas caro cu cualkier 
Hotel luhoso? 
d)No tin justicia eficaz pa ora un trahador 
worde kita malamente for di trabao? 
e) No tin transportacion publico bon regla 
y na un prijs alcansable pa e Pueblo Tra- 
hador? 
Y asina por sigui cu centenares di puntonan 
mas. 


Pa finaliza nos ta encontra den un comunidad e 
TRAHADOR 

— € persona cu e “Dunador di Trabao ta exigi 
pa duna mas hopi energia cu ta possibel. (hopi pro- 
duccion) 

— e persona cu Partidonan Politico ta pidi en- 
caresidamente pa vota pa nan y duna nan e Poder 

ecesario pa por drenta Gobierno. 

| — e persona cu ora cos bay malu ta wordu 
CULPA pero cu ora cos bay bon ta wordu LUBI- 
DA. 

— € persona cu no obstante su corahe, su de- 
terminacion, su deseo y su capacidad, si e keda 
para su SO lo no logra enfrenta efectivamente e 
obstaculonan den nos comunidad cu ta desprevi- 
legie di biba un bida decente cu su famia. 

Ta pesey ta necesario of mehor bisa indespensabel 
pa e TRAHADOR pa fortalese e Movimiento Sin- 
dical door di UNI FUERTEMENTE den un Sin- 
dicato Sincero, un Sindicato cu no ta worde guia 
door di ningun empresa of compania; door di nin- 
gun politico of gobierno pero un Sindicato cu por 
enfrenta sin miedo cualkier obstaculo cu presente 
ariba e caminda di e Pueblo Trahador. 

Pa por tin un Movimiento Sindical fuerte ta tuma 
Sacrificio pero mas cu tur cos e Trahador mester ta 
UNI, SINCERO, HONESTO y DETERMINA pa 
trece e cambionan necesario di nos comunidad cual 
ta garantiza cada Trahador y su famia. 


PAN — IGUALDAD — PAZ — LIBERTAD 


y 
JUSTICIA 





Warero kier extende un cordial felicitacion na 
señor Nico Sint Jago kende a cumpli 25 aña di 
servicio, Juni 23, 1977, , trahando na telefoon- 
dienst. Nico ta residencia na Brazil 25-B. 









| Pancho Wever: 


CONSEHERO 
DI S.V. 
BRAZIL JRS. 


Warero tabata di 
mehor conoci como Pancho, kende ta un persona 
hopi conosi aki na Aruba den e mundo deportivo, 
principalmente den e bario di Brasil. Pancho ta resi- 
dencia na Rooi Master 22, na unda e tin su Mini 
Snack Bar "Little Lupita * unda e habitante nan 
di Kooi Master por pasa un rato agradable diver- 
tiendo nan mes cu un bon plato of cu differente 
wega nan cu tin disponible, y na unda WARERO 
por a hiba un conversacion cu Pancho encuanto di 
e Feria cu Brasil Jrs. ta bay organiza den e luna di 


July, y tambe Pancho a trece e problema nan cu. 
Brasil Jrs., ta hanja nan mes confronta cu ne. 


m Jrs. tin un bestuur cu ta consisti di Sr. J. 
arms (press) C. Marchena (sec.) y demas miembro 


nan ta Srs. D. Ras: J. Vos. B. Casuela. J.P. Iraus- 
quin, y H. Pieternella. E bestuur aki Pancho ta 
Consehero actualmente. 

Antes Pancho tabata presidente di Jong Brasil, 
Arantez, y R.C.S. Desde fundacion di Brasil Jrs. 
Mei 18, 1958 Pancho a ocupa e puesto di Presi- 
dente. E club aki pa basta tempo, aparte di foot- 
ball Brasil Jrs. ta practica Baseball, Softball, vol- 
leyball, y pa varios aña ta organiza fiesta nan di 
afia di La Reina, y tambe deramento di gay, cuan 
ta e fiesta di San Juan. 

Brasil Jrs. tin un total di 85 miembros inscribi 
na bond di cual algun di nan ta activo ainda, 
miembro sostenedor tambe tin inscribi den buki, 
pero yudansa financiero ta laga hopi di desea. 

Actualmente Brasil Jrs. ta haya nan confronta 
cu un problema basta serio, y e posibilidad nan tey 
cu nan lo perde e tereno cu nan ta utilisa pa eherce 
deporte, debi cu dono di e tereno a pidi su tereno 
bek. Brasil Jrs. tin nada menos cu 19 ana ta hasi 
uso di e tereno aki y e muchanan di school den 
vecindario tambe ta hasi uso di e tereno aki, esey 
ta trece cune cu Brasil Jrs. no tin tereno pa prac- 
tica deporte y e mucha nan di school tampoco. 

Brasil Jrs. tin un feria planea pa luna di July pa 
asina nan por recauda fondo pa por jega na un 
tereno nobo. Tin un tereno cu nan por hasi bon 
uso di dje, pero esaki ta pertenece na Buurt Cen- 
trum Brasil. 

Segun Pancho a declara e por a lesa den courant 
cu tin un problema algun caminda, cu e projecto 
aki no a cuminza ainda, y Pancho tin intencion di 
bay papia cu Buurt Centrum si por cuminza sikiera 
cu e tereno di football debi cu esaki ta algo cu mes- 
ter cu urgencia. Pancho tambe tabata pertenece na 
e directiva di Centro di Bario, pero pa motibo nan 
personal e no por a cumpli debidamente, pero tin 
intencion di afilia Brasil Jrs hunto cu Centro di 

Bario, y cual lo ta un bon idea debi cu Pancho ta 
consehero di Brasil Jrs. e por duna un bon ajudo pa 
cu e nesecidad nan di football, baseball, etc. y ta 


nos tur cu ta pertenece na e bario di Brasil mester / 


pone un push tras di e asunto di Centro di Bario, 
nos mester traha uni aunke cu e palabra aki ta 
wordo usa hopi na mesa pero den praktijk e no ta 
worde eherce. 

Segun Pancho a sigui declara cu te ainda e no 
ta mira un borchi cual ta indica na unda e Centro 
di Bario lo bini. Brasil Jrs. a jega di organiza un of 
dos ves pa ana fiesta bao di overdekte speelplaats 
pa por cubri nan gastonan, cual ta hopi debi cu 
den e miembrecia nan di Brasil Jrs. tin hopi joven 
nan cu ta bay school ainda, y mester yuda nan pa 
cumpra sapato di bala, y tambe mester cubri gasto 
nan di transportacion, mantenemiento di e terreno, 
cumpramento di bala, tur esaki ta hopi gasto. 

Pancho ta spera cu henter e pueblo di Aruba y 
esun di Brasil en principal lo bishita e feria aki pa 
asina yuda cu un bon causa, cual ta cu Brasil Jrs. 
por haya nan tereno pa asina nan y tambe e mucha 
nan di school por sigui practica deporte. Ultima- 
mente bo por tende e proverbio cu ta bisa “MAS 
DEPORTE MENOS VICIO" pero si no tin e faci- 
lidad nan, con esey por ta possible? 

Te asina leeuw e conversacion cu WARERO 
tabata tin cu Sr. Pancho Wever. 


S.V. BRAZIL JRS. 


Den un esfuerzo pa por jega na fondos pa asi- 
na por juda crea mas facilidadnan deportivo, S.V. 
Brazil Jrs. a pidi permiso na Autoridadnan compe- 
tente pa por organisa un feria riba speelplaats di 
Christus-K oningschool na Brazil. 

Den caso cu permiso wordu obteni, e feria 
aki lo ser teni durante tres week-ends y lo ta riba 
e siguiente fechanan: Juli 22, 23, 24, 29, 30, 31 
Augustus 9. 6. y 7. 1977. 

E feria cu lo carga e nomber di SUPER- 
FERIA BRAZIL, lo tin un total di 25 tentnan. 
Diariamente lo tin oportunidad pa baila. Un 
total di ocho candidata lo competi pa e titulo di 
Reina di Super-Feria Brazil. 

Siendo cu tur eventonan organisa den Brazil 
te awor a resulta di tabata exitonan rotundo, ta 
di spera cu e feria aki tambe lo por conta cu e 
apoyo y respaldo di henter e comunidad Arubano 
y muy en especial di e pueblo di Brazil. 

Keda pendiente di informacion adicional en 
cuanto e SUPER-FERIA BRAZIL. 

Cocktail lounge 
Middenweg 8, O’stad 
patras di Kan 


Habri di 11 a.m. - 1.00 p.m. 
tel. 1819 
di bo amigo Eddy 


Algemene 


Bank Nederland 


Aruba Branch 


PIANAN SOFOCA??? 


IMPOSIBLE ! | 


SI BO USA 
$ 


SAPATONAN 
DI tog 


Nassaustraat 99 
Tel:1214 












SAPATO DI BALA, ADIDAS KEOS, A. 
DIDAS SHIRTS, ADIDAS SPORT. 
BROEKEN, BASEBALL SHOES, GLO. 
VES, SOFTBALLS, BASEBALLS, ALL 
SOFTBALL BATS, DISCO A LA ULTI: 
MA MODA 





SEGUROS - 
GEERMAN 


INSURANCE BROKER 


Pa tur bo necesidadnan den ramo 
di seguros duna nos un bishita of: 





Y ama nos na teletoon 2382 
Tanks Leerviert 261 

NOMBER DI TENTNAN PA 
SUPER—FERIA BRAZIL 


Y CANDIDATANAN CU LO COMPETI 


PA REINA DI FERIA 








01 ENTRADA 
02 REINA & INFORMATION 
03 POPCORN 
04 CUSHINA 
05 BAR REFRESCO 
06 BAR CERBEZ 
07 BAILE 
a id 08 LUCKY TENT 
LYDIA 09 RULETA GRANDI 
MADURO 10 RULETA INDIVIDUAL 
ER 11 SCHIETTENT 
| | 12 TIRAMENTO DI FLECHA 
13 RINGWERPEN 
14 TOUWTJESTREKKEN 
15 TIRO PERFECTO 
16 BALWERPEN 
17 BRAZIL 77 
18 BANCO 
19 RICHMOND 
20 RULETA ASTROLOGICO 
21 ROUNDTRIP ARUBA 
22 SCHUIFTAFEL 
23 BATIMENTO DI CLABU 
24 TIRAMENTO DI BLEKI 

LOURDES GLADYS ZORAIDA 
SOLOGNIER SOLOGNIER WEVER 

